# evit
## Brezhoneg
### Etimologiezh

    (Araogenn) Meneget er C'hatholicon (1499) hag er Sacré collège de Jésus (1659): euit.
    Eus ar c'hrennvrezhoneg eguit, da geñveriañ gant ar c'herneveureg awos, hag ar c'hembraeg awydd (c'hoant). Diwar ur stumm koshoc'h *awoet. Etimologiezh diasur. Gwelet eget.
    (Furm verb) Savet diwar « ev- », pennrann ar verb « evañ », hag an dibenn-ger « -it ».

### Araogenn

| Gour | Furm |
| U1 | evidon |
| U2 | evidout |
| U3g | evitañ |
| U3b | eviti |
| L1 | evidomp |
| L2 | evidoc'h |
| L3 | evito/evite |
| D | evidor |
evit /eˈvit/
* araogenn a verk ar pal
** — Leveromp hor pedennou evit trugarekaat an Aoutrou Doue da veza herrio hon diouallet. [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 11.)
* araogenn a verk ar priz
** evit netra
** Evit ul loen ho po anezhi. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 36.)
* Araogenn amzeriañ :
** evit ar beure
** evit ar sizhun
** evit ar bloaz
** evit an deizioù
** evit bremañ
** evit c'hoazh
* Araogenn an doareañ
** evit doare
** evit gwir
* Araogenn an derez-uheloc'h:
** — Ker kozh-se eo ; mes n'eo ket falloc'h evit-se. [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 168.)
** evit biskoazh
* en droienn na vezañ evit ober un dra bennak
* Araogenn an enebiñ.
** Evid en eun tu bennag emañ. — (Jules Gros, Le trésor du breton parlé Deuxième Partie, 1970, p. 552.)
** nag evit se, na 'vit se.
** evitañ da vezañ
** en droienn evit a dra ma
* Tu evit tu en troiennoù gant evit evel araogenn greiz.
** Kaout gwenneg evit gwenneg.
** — N'eo ket mado a c'houlennann, Buhe 'wit buhez a renkann ; — (Fañch an Uhel, Gwerziou Breiz-Izel 1, An Oriant, 1868, p. 342.)
** tu evit tu
** Reiñ gwadigenn evit gawadigenn.
** Ha ne deo ket an dra-se reiñ d'an enebour bazhad evit bazhad, pen evit lavaret gwell, tenn evit tenn ? — (Lan Inizan, Emgann Kergidu 1, Brest, 1877, eil emb. Al Liamm 1977, p. 220.)
** Treiñ tu evit tu : treiñ penn-da-benn, faire volte -face, SGDF, inverser les choses
** Treiñ ger evit ger.
* ster enebiñ
** Ne horrekaez ket da vale, evidout da gosaad. — (Jules Gros, Le trésor du breton parlé Deuxième Partie, 1970, p. 183.)
** An hini zo foll ez yaouank, Evit koshaat ne fura tamm.
* e troiennoù adverbel
** evit mat
* stagell isurzhiañ: evit ma
* evit da

### Distagañ

* Breizh: "evit /eˈvit/"

#### Troioù-lavar

* ober un dra bennak evit bennozh Doue
* ober un dra bennak evit ur bennozh Doue
* na vezañ evit ober un dra bennak

### Gwelet ivez

* Araogennoù brezhonek, stag
* evit-kelo
* evit-doare
* evit gwir

### Furm verb

evit /ˈeː.vit/
* Furm ar verb evañ en eil gour lies an amzer-vremañ, en doare-disklêriañ.
* Furm ar verb evañ en eil gour lies an doare-gourc'hemenn.

### Daveoù

Roll an daveoù :
* ↑ Euit se, Le catholicon en troys langaiges scavoir est breton franczoys et latin, lec'hienn ar Bibliothèque nationale de France.
* ↑ Le Sacré collège de Jésus, divisé en cinq classes, où l'on enseigne en langue armorique les leçons chrétiennes..., Julien Maunoir (1606-1683), lec'hienn ar Bibliothèque nationale de France.
* ↑ Lexique Étymologique des termes les plus usuels du Breton Moderne